27/05/2010 | Administración LocalMunicipal
Ribeira
Bases e convocatoria do proceso selectivo para a contratación laboral temporal dun/unha dinamizador/a de museo

ANUNCIO A Xunta de Goberno Local, en sesión celebrada na data 13 de maio de 2010, acordou aproba-las bases que a continuación se transcriben para a cobertura temporal como persoal laboral de un posto de traballo correspondente á categoría que se indica a seguir: Tal e como se indica na base cuarta, as solicitudes para tomar parte neste proceso selectivo faranse mediante instancia que se presentará durante o prazo de vinte (20) días naturais, que se iniciará o día seguinte ao da publicación do anuncio da convocatoria no Boletín Oficial da Provincia. O modelo oficial das instancias estará a disposición de todos os interesados, ademais de nas oficinas municipais, no sitio web oficial do Concello (www.riveira.es). BASES PARA A CONTRATACIÓN LABORAL TEMPORAL DE UN/UNHA DINAMIZADOR/A MUSEO 1.ª.–OBXECTO DA CONVOCATORIA. É obxecto desta convocatoria a contratación laboral temporal, a través do proceso de selección de oposición libre, dun posto correspondente á categoría que se indica a seguir, incluído na relación de postos de traballo aprobada polo Pleno da Corporación Municipal en sesión celebrada na data 22/12/2009 (BOP n.º 274 do 31 de decembro de 2009, corrección de erros aprobada polo Pleno en sesión de data 22/02/2010), reservado ao persoal laboral, e mentres non se procede á súa cobertura con carácter definitivo, todo elo de conformidade co disposto na Lei 7/2007, de 12 de abril, do Estatuto Básico do Empregado Público, a Lei 7/1985, de 2 de abril, reguladora das bases de réxime local, o Real Decreto Lexislativo 781/1986, de 18 de abril, polo que se aproba o texto refundido das disposición legais vixentes en materia de réxime local; o Decreto Lexislativo 1/2008, de 13 de marzo, polo que se aproba o texto refundido da lei da función pública de Galicia, o Real Decreto 2720/1998, de 18 de decembro, e demais disposicións de pertinente aplicación.2.ª.–MODALIDADE DE CONTRATACIÓN E DURACIÓN DO CONTRATO. O contrato formalizarase baixo a modalidade de duración determinada de interinidade por vacante, a tempo completo, que se prestará segundo as necesidades do servizo, de luns a domingo, con horario de mañá ou de tarde, ou mesmo fraccionando a xornada se fora preciso. A duración do contrato rematará no momento en que se cubra a praza con carácter definitivo, logo da celebración do correspondente proceso selectivo convocado ó efecto. As retribucións básicas, complementarias e extraordinarias que corresponden ó posto de traballo, por tódolos conceptos, son as que figuran no orzamento municipal aprobado para o actual exercicio económico, coas actualizacións que procedan para as seguintes anualidades. As funcións propias da praza obxecto desta convocatoria son: responsabilizarse do deseño e posta en marcha dos programas e actividades da unidade e orientados á dinamización e fomento da actividade dos museos e centros de exposicións; incentivar a afluencia cidadá aos museos e centros de exposicións; prestar colaboración e asistencia técnica, por necesidade ou requirimento, naqueles asuntos propios do departamento e que entren dentro da súa capacitación profesional; calquera outra, propia da súa capacitación profesional, e vinculada co eido competencial no que se integra.3.ª.–CONDICIÓNS DOS ASPIRANTES. Para tomar parte neste proceso selectivo, os aspirantes deberán reuni-los seguintes requisitos:  Te-la nacionalidade española. Tamén poderán participar os nacionais dos Estados membros da Unión Europea, o cónxuxe dos españois e dos nacionais doutros Estados membros da Unión Europea, calquera que sexa a súa nacionalidade e sempre que non estén separados de dereito, e os seus descendentes e os do seu cónxuxe sempre que non estén separados de dereito, sexan menores de vinteún anos ou maiores de dita idade dependentes; as persoas incluidas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores; e os extraxeiros con residencia legal en España.  Ter cumpridos 16 anos de idade e non exceder, no seu caso, da idade máxima de xubilación forzosa.  Estar en posesión (ou en condicións de obtelo na data en que remate o prazo de presentación de instancias) do título diplomado universitario ou equivalente que deberá acreditar mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presenta-las instancias) da credencial que acredite a súa homologación, expedida polo organismo competente.  Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas minusválidas cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente. A condición de minusvalía e a súa compatibilidade acreditarase con certificación expedida polo organismo competente.  Non incorrer en causa de incompatibilidade ou de incapacidade, conforme á normativa vixente.  Non haber sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Tódolos requisitos esixidos nesta base deberanse cumprir polos aspirantes na data en que remate o prazo de presentación de instancias, e mantelos ata o momento da formalización dos contratos.4.ª.–PRESENTACIÓN DE SOLICITUDES. As solicitudes para tomar parte neste proceso selectivo faranse mediante instancia dirixida ó señor alcalde, en modelo que se facilitará no Rexistro Xeral da Corporación, nas que se fará constar que se reúnen todos e cada un dos requisitos establecidos na base terceira desta convocatoria. Os aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicita-las posibles adaptacións de tempo e medios para a realización dos exercicios nos que esta adaptación sexa necesaria. As ditas solicitudes presentaranse no citado Rexistro Xeral (os días laborais de 9 a 13.30 horas) durante o prazo de 20 días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén poderanse presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os aspirantes deberán comunicalo mediante telegrama ou telefax durante o mesmo prazo que o de presentación de instancias. En cumprimento do artigo 28 do convenio colectivo do persoal laboral do concello de Riveira a convocatoria tamén se anunciará nun xornal de tirada provincial. Así mesmo se procederá á súa publicación no taboleiro de edictos e na páxina web municipal. Á instancia unirase: a) Xustificante acreditativo de ter ingresado na Tesourería Municipal a cantidade de 18,70 euros en concepto de matrícula. O dito importe poderase facer efectivo ben directamente nas Arcas Municipais ou ben mediante xiro postal ou telegráfico, así como mediante ingreso na seguinte conta municipal (cos datos persoais do aspirante e praza á que opta), número de conta de BBVA: 0182-5820-13-0000002454, e será devolto unicamente no caso de que o aspirante non sexa admitido ó proceso selectivo por falta dos requisitos esixidos para participar no mesmo ou por presenta-la solicitude fóra de prazo. En ningún caso a presentación e pago da taxa por dereitos de exame suporá a substitución do trámite de presentación da instancia. b) Copia compulsada do documento nacional de identidade ou documento identificativo. c) Copia compulsada da titulación académica esixida para participar na convocatoria. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras comunidades autónomas do Estado español, para que teñan validez deberán estar redactados en lingua castelá ou traducidos polo organismo competente da respectiva comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os aspirantes que non posúan a nacionalidade española e sexan nacionais dun Estamo membro da Unión Europea, con dereito a participar nalgún proceso selectivo, deberán presentar unha focotocopia do pasaporte ou documento que acredite a súa identidade e nacionalidade. De se-lo caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de se-lo caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria.5.ª.–ADMISIÓN DOS ASPIRANTES. Rematado o prazo de presentación de instancias, a Alcaldía dictará resolución no prazo máximo de un mes, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Esta resolución publicarase no taboleiro de anuncios do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web do concello (www.riveira.es). Os aspirantes excluidos dispoñen dun prazo de dez días contado desde o seguinte ó da publicación da antedita resolución, para presentar as reclamacións oportunas ou emendas de defectos, na forma establecida no artigo 71 da Lei 30/1992. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, o alcalde declarará aprobada a lista definitiva de admitidos e excluidos, que se publicará no taboleiro de anuncios do Concello. Na mesma resolución o alcalde determinará o lugar, data e hora da celebración do primeiro exercicio da oposición, así como a composición do órgano de selección. Así mesmo, e sempre que sexa posible, a citada resolución publicarase, a título informativo e complementario, na web do concello (www.riveira.es). A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na base 9.ª. 6.ª.–TRIBUNAL CUALIFICADOR. Os membros do tribunal cualificador serán designados polo alcalde segundo o disposto no artigo 60 da Lei 7/2007, do Estatuto básico da función pública e en atención ó principio de imparcialidade e profesionalidade dos seus membros. Estará constituido por un número impar de membros, funcionarios de carreira ou persoal laboral fixo, non inferior a cinco, debendo designarse o mesmo número de suplentes. A totalidade dos seus membros deberá poseer un nivel de titulación igual ou superior á esixida para o acceso á praza obxecto desta convocatoria. Deberá tenderse na súa composición, á paridade entre home e muller. A pertenencia ó mesmo será sempre a título individual non pudendo ostentarse esta en representación ou por conta de ningúen. Non poderán formar parte do tribunal os funcionarios ou laborais fixos que realizaran tarefas de preparación de aspirantes a probas selectivas nos cinco anos anteriores á publicación da convocatoria. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sin que sexan integrantes do tribunal, correspondéndolle o asesoramento e ilustración do parecer dos seus membros. O tribunal cualificador estará integrado do seguinte xeito: Presidente: un funcionario de carreira ou persoal laboral fixo. Vocais: tres funcionarios de carreira ou persoal laboral fixo. Secretario: un funcionario de carreira ou persoal laboral fixo, que actuará con voz e voto. A súa composición farase pública na mesma resolución da Alcaldía pola que se aproba a lista definitiva de aspirantes admitidos e excluídos. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992 citada. Igualmente, os aspirantes poderán recusar ós membros do tribunal cando concorra algunha das circunstancias a que se refire o parágrafo anterior. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O tribunal cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concurrentes ás sesións que celebre o tribunal cualificador, estarase ó disposto nos artigos 29 e seguintes do Real Decreto 462/2002, de 24 de maio, sobre indemnizacións por razón do servizo.7.ª.–DESENVOLVEMENTO DO PROCESO SELECTIVO. A data e máis a hora na que deberá constituírse o tribunal, así como o día e a hora para o comezo do primeiro exercicio do proceso selectivo convocado serán determinados polo alcalde mediante resolución, xuntamente coa aprobación da lista definitiva de admitidos e excluídos e a composición do tribunal, que se publicará no taboleiro de anuncios do Concello. A oposición consistirá na realización dos seguintes exercicios: Primeiro exercicio. –De carácter obrigatorio, consistirá no desenvolvemento por escrito de tres temas de entre os que compoñen o programa que figura no anexo (base 15.ª), debendo corresponder os temas a desenvolver polo opositor do seguinte modo: Un primeiro tema, elexido do apartado “Lexislación”. Un segundo tema, elexido do apartado “Museoloxía e museografía”. Un terceiro tema, elexido do apartado “Historia, arqueoloxía, arte e etnografía”. Os aspirantes terán un tempo máximo de tres horas para a realización deste exercicio. Ó remate do exercicio, e previamente á súa cualificación, o tribunal poderá acordar que cada opositor faga unha lectura pública do mesmo na forma, lugar e data que ao efecto determine, reservándose a facultade de dialogar co aspirante, exclusivamente acerca de aspectos concretos relacionados cos temas expostos, durante un tempo máximo de dez minutos. O tribunal valorará a formación xeral, a claridade e orde das ideas, a aportación persoal dos aspirantes e a facilidade de expresión. Este exercicio é eliminatorio, e valorarase ata o máximo de 30 puntos (10 puntos por cada tema), sendo excluídos os participantes que non acaden o mínimo total de 15 puntos, sendo preciso, en todo caso, acadar 3 puntos no exercicio de menor puntuación. Segundo exercicio. –De carácter obrigatorio, consistirá na resolución dun suposto teórico-práctico relacionado cos apartados do temario “Museoloxía e museografía” e “Historia, arqueoloxía, arte e etnografía”. O contido e o tempo máximo de duración será establecido polo tribunal inmediatamente antes do seu comenzo. Ós efectos da súa cualificación, o tribunal valorará a formación xeral e os coñecementos concretos postos de manifesto polos aspirantes ao resolver o suposto práctico proposto, a claridade e orde das ideas, a aportación persoal dos aspirantes e a facilidade de expresión. Ó remate do exercicio, e previamente á súa cualificación, o tribunal poderá acordar que cada opositor faga unha lectura pública do mesmo na forma, lugar e data que ao efecto determine, reservándose a facultade de dialogar co aspirante, exclusivamente acerca de aspectos concretos relacionados co suposto práctico desenvolvido, durante un tempo máximo de dez minutos. Este exercicio é eliminatorio, e valorarase ata un máximo de 10 puntos, sendo excluídos os participantes que non acaden o mínimo de 5 puntos. Terceiro exercicio. –De carácter obrigatorio, no que os aspirantes demostrarán os seus coñecementos e dominio do inglés, mediante unha conversación cos membros do tribunal cualificador ou cos expertos que este designe. Este exercicio é eliminatorio, e valorarase ata un máximo de 10 puntos, sendo excluídos os participantes que non acaden o mínimo de 5 puntos. Cuarto exercicio. –De carácter obrigatorio e eliminatorio, consistirá na traducción dun texto que propoñerá o tribunal, do castelán ao galego, sen axuda do diccionario, no tempo máximo de trinta minutos. Este exercicio valorarase como apto ou non apto e será necesario para superalo obter o resultado de apto, correspondéndolle ao tribunal determinar o nivel de coñecementos exixido para acadar o resultado de apto. Estarán exentos de realizar este exercicio os aspirantes que acrediten posuír no día de finalización do prazo de presentación de solicitudes o Celga 4, ou equivalente debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG n.º 146, do 30 de xullo de 2007. Os aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daqueles. Comezada a práctica dos exercicios, o tribunal poderá requirirlles en calquera momento aos opositores que acrediten a súa identidade. Así mesmo, si tivera coñecemento de que algún dos aspirantes non cumple calquera dos requisitos esixidos na convocatoria, previa audiencia do interesado, deberá propoñer a súa exclusión á autoridade convocante. A publicación dos resultados obtidos en cada un dos exercicios, así como o anuncio convocando ós aspirantes para a celebración de cada exercicio, farase exclusivamente no taboleiro de anuncios da Casa do Concello. Así mesmo, e sempre que sexa posible, publicarase, a título informativo e complementario, na web do concello (www.riveira.es). 8.ª.–PROPOSTA DE APROBADOS. Concluída a cualificación final do proceso selectivo, o tribunal publicará no citado taboleiro de anuncios a relación dos aspirantes aprobados por orde de puntuación total final (que estará determinada pola suma dos puntos obtidos nos distintos exercicios da fase de oposición), con especificación das mesma, e elevará a correspondente proposta de nomeamento a favor do aspirante que obtivera a puntuación máis alta (o tribunal cualificador non poderá facer proposta de contratación a favor dun número de aspirantes superior ó dos postos convocados). De se producir empate na puntuación final, para dirimilo teranse en conta as puntuacións obtidas en cada exercicio, pola orde en que se reflexa na fase de oposición. No suposto de que o aspirante proposto para a contratación non chegara a formaliza-lo contrato de traballo, ben por renuncia voluntaria ou por non cumpri-los requisitos esixidos nestas bases, o tribunal formulará proposta a favor do seguinte aspirante, ou, sucesivamente, do que figure a continuación, ata cubri-lo posto, por rigorosa orde de puntuación total final. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. alcalde queda autorizado a convocalo novamente cantas veces fose necesario, de conformidade coas presentes bases.9.ª.–PRESENTACIÓN DE DOCUMENTOS. No prazo de dez días naturais seguintes á data da publicación do resultado da selección, o aspirante seleccionado deberá xustificar que reúne os requisitos esixidos na base 3.ª desta convocatoria, presentando os documentos que non foran xa presentados xunto coa solicitude para tomar parte neste proceso selectivo, é dicir: a) Declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. c) Certificación médica acreditativa de non padecer enfermidade ou eiva física que imposibilite o normal exercicio da función. d) Número de afiliación á seguridade social. Se o aspirante proposto tivera a condición de funcionario público ou de traballador laboral fixo ó servicio de calquera das Administracións públicas, estará exento de xustificar documentalmente as condicións ou requisitos xa demostrados para obte-lo seu anterior nomeamento, debendo, neste caso, presentar certificado do organismo do que dependa, acreditando a súa condición e cantas circunstancias consten na súa folla de servicios. Se dentro do prazo indicado, salvo casos de forza maior, o aspirante proposto non presentara a súa documentación ou non acreditara reuni-los requisitos esixidos, non se poderá proceder ó seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo.10.ª.–NOMEAMENTO. Unha vez presentada a documentación a que se refire o apartado anterior, o órgano competente da Corporación fará o nomeamento a favor do aspirante proposto polo tribunal cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente.11.ª.–FORMALIZACIÓN DOS CONTRATOS. A formalización do contrato terá lugar dentro do prazo de cinco días naturais, a contar desde a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido. Mentres non se formalice o contrato e non se incorpore ó posto de traballo, o aspirante non terá dereito a percepción económica de ningunha clase. A persoa contratada estará obrigada a presta-la súa xornada de traballo na medida e forma requiridas polo interese do servizo, con horario de mañá ou de tarde, ou fraccionando a xornada se fora preciso, e de acordo coa lexislación aplicable.12.ª.–PERIODO DE PROBA. O persoal contratado quedará sometido a un período de proba do xeito e coa duración que se regula no artigo 14 do Estatuto dos Traballadores ou disposicións que sexan de aplicación.13.ª.–SUBSTITUCIÓNS. Para o caso de que o posto contratado ó abeiro desta convocatoria quedase definitivamente vacante por algunha circunstancia así como para substitucións temporais con reserva de praza, o órgano competente desta Administración Municipal poderá outorgar nomeamento de contratación a favor dos aspirantes que superaron tódalas fases deste proceso selectivo e que non acadaron posto, de maneira consecutiva e por estricta orde correlativa de puntuación total final, do xeito en que figure na lista definitiva de aspirantes aprobados a que se fai referencia na base 8.ª. De igual xeito se poderá actuar no caso de se producir outras vacantes en postos de traballo de igual categoría/cualificación existentes na relación de postos de traballo deste Concello. A orde de selección dos aspirantes incluídos nas listas irase modificando cos conseguintes nomeamentos e contratacións, de acordo coas seguintes regras: a) Se o aspirante chamado non puidera ser nomeado por causa debidamente xustificada e discrecionalmente apreciada polo órgano competente desta Administración, conservará a súa orde de prelación na lista; en caso contrario, será excluído da mesma. b) Se calquera dos integrantes da lista renunciara a formar parte da mesma, ou unha vez nomeado renunciara, fora separado do servizo por sanción disciplinaria e/ou por despido declarado procedente, será excluído da lista. c) Se unha vez nomeado e contratado un aspirante ó abeiro desta base, o tempo traballado fora inferior a un ano, retornará ó posto que ocupaba na orde de prelación da lista no momento de ser chamado; se o periodo de nomeamento ou contratación fora igual ou superior a un ano, pasará a ocupa-lo último lugar da lista. En razón da urxencia das substitucións, queda facultada a Alcaldía para realiza-los nomeamentos temporais a que se refire esta base. Esta base terá vixencia entre tanto non se leve a cabo outra Convocatoria desenvolvendo una nova Oferta de Emprego para postos de igual categoría, perdendo validez, neste caso, as listas que ata entón estiveran vixentes, pero sen que esto afecte ó persoal nomeado en virtude das mesmas e durante a súa vixencia. Non obstante todo o anterior, o órgano competente da Corporación poderá optar pola aprobación de bases específicas e a celebración das pertinentes probas selectivas para a cobertura temporal daqueles postos que así o estime.14.ª.–NORMAS FINAIS. Primeira. –Para todo o non previsto nestas bases, ou naquilo que as contradigan, será de aplicación supletoria o establecido na Lei do Estatuto Básico do Empregado Público, na Lei Reguladora das bases do Réxime Local, na Lei de Administración Local de Galicia, na Lei de Medidas para a Reforma da Función Pública, no texto refundido da Lei da Función Pública de Galicia, no Real Decreto 896/1991 (sobre regras básicas e programas mínimos a que debe axustarse o procedemento de selección dos funcionarios da Administración Local), no Regulamento de selección do persoal da Administración da Comunidade Autónoma de Galicia, no Real Decreto 364/1995 (polo que se aproba o Regulamento Xeral de Ingreso do Persoal ó servizo da Administración do Estado), e na demais lexislación vixente que sexa de aplicación. Segunda. –Agás a convocatoria, que se publicará segundo se establece na base 4.ª, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do taboleiro de anuncios da Casa do Concello. Sempre que sexa posible, poderá publicarse, a título informativo e complementario, na web oficial do Concello (www.riveira.es), no apartado “emprego público”. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes será de carácter interno e uso restrinxido. Terceira. –Tódolos actos administrativos derivados desta convocatoria, así como da actuacións do tribunal cualificador, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Cuarta. –Contra as presentes bases e a resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso-Administrativo de Santiago de Compostela, no prazo de dous meses contado desde o día seguinte ó da publicación da convocatoria. Con carácter potestativo e previo, poderá interpoñerse RECURSO DE REPOSICIÓN ante o mesmo órgano que adoptou o acordo de aprobación, no prazo de un mes, contado desde o día seguinte ó da publicación da convocatoria. Neste caso non se poderá interpoñe-lo recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente.15.ª.–ANEXO: TEMARIO DINAMIZADOR MUSEO.1. Lexislación: 1.1. A Constitución Española. Antecedentes. Estructura. Os principios constitucionais.1.2. Dereitos fundamentais e libertades públicas. A súa protección e garantía.1.3. A organización territorial do Estado: comunidades autónomas, provincias e municipios.1.4. A Comunidade Autónoma de Galicia e o seu Estatuto. Principios xerais. Nocións xerais.1.5. O Municipio: concepto e elementos. O termo municipal. A poboación municipal. O padrón de habitantes. O estatuto dos veciños.1.6. As competencias municipais: sistema de determinación. Competencias propias, compartidas e delegadas. Os servizos mínimos.1.7. Organización municipal. Órganos necesarios. Atribucións e delegacións. Réxime de funcionamento dos órganos colexiados locais. Sesións e adopción de acordos.1.8. O persoal ó servizo das Corporacións Locais. Clases. Dereitos e deberes do persoal ó servizo das entidades locais. Situacións administrativas. Réxime de incompatibilidades. Réxime disciplinario.1.9. Os bens das entidades locais: clases e réxime xurídico.1.10. Os contratos das administracións públicas. Principios xerais. Tipos de contractos e as súas caracteríticas.1.11. A Lei de Réxime Xúridico e Procedemento Administrativo Común. Dereitos dos cidadáns. O acto administrativo: concepto, elementos e clases.1.12. O procedemento administrativo. Fases do procedemento administrativo común. O deber de resolver e notificar.1.13. A Lei 16/1985, do 25 de xuño, do Patrimonio Histórico Español.1.14. A Lei 8/1995, do 30 de outubro, do Patrimonio Cultural de Galicia.1.15. O Real Decreto 620/1987, de 10 de abril polo que se aproba o Regulamento dos museos de titularidade estatal e do sistema español de museos.1.16. O Decreto 232/2008, do 2 de outubro, sobre o Inventario Xeral do patrimonio cultural de Galicia.1.17. O Decreto 314/1986, polo que se regula o sistema público de museos da Comunidade Autónoma Galega.2. Museoloxía e museografía: 2.1. O concepto de museo. Orixe e finalidade.2.2. Museoloxía e museografía. Definición e evolución.2.3. Tipoloxía dos museos en función dos seus contidos.2.4. A concepción espacial do museo. As súas áreas e características.2.5. Exposición permanente. Novos criterios na instalación museográfica.2.6. Exposicións temporais. Definición, xestión e organización.2.7. Tipos de exposicións e a súa organización: coordinación e difusión.2.8. Recursos e técnicas expositivas ó servizo da museografía didáctica.2.9. O proxecto educativo do museo (PEM): definición, obxectivos e tarefas específicas.2.10. As novas tecnoloxías ó servizo da educación nos museos.2.11. As actividades educativas para o ensino regrado.2.12. O museo e a educación non formal e as actividades de tempo libre.2.13. O obxecto, a linguaxe e o texto. Elementos básicos na difusión de contidos.2.14. Acción cultural e educativa no museo. Os distintos públicos e o museo. Estratexias para satisface-las súas expectativas.2.15. A seguridade no museo.2.16. O museo como responsable da conservación do patrimonio.2.17. A conservación preventiva no museo.2.18. Tratamento museístico do patrimonio arqueolóxico, etnográfico, pictórico e escultórico.2.19. Persoal dun museo. Tipoloxía, funcións e situación.2.20. Museos de Galicia. Función que desempeñan.2.21. Catálogos. Publicacións, manuais. Información e difusión.2.22. Inventario e rexistros museísticos.2.23. Elementos e normas para desenvolver un proxecto museográfico.2.24. Museos municipais. Representación. Organización e funcionamento.2.25. O sistema español de museos. Constitución e cooperación.2.26. O museo como elemento integrado e vertebrador dun producto turístico: musealización dunha cidade, museos de sitio, centros de interpretación, conxuntos arquitectónicos e xacementos visitables.2.27. Transporte dos bens culturais. Manipulación e embalaxe.2.28. A difusión do patrimonio: accesibilidade do museo, interpretación do patrimonio e comunicación co público.3. Historia, arqueoloxía, arte e etnografía: 3.1. Antropoloxía. Etnoloxía e etnografía.3.2. O Paleolítico e o Neolítico en Galicia.3.3. Os inicios da metalurxia e da Idade do Bronce en Galicia.3.4. A cultura castrexa.3.5. A romanización de Galicia.3.6. A arte medieval en Galicia. Principais manifestacións do románico e gótico.3.7. A arte do Renacemento en Galicia. Principais obras.3.8. A arte barroca en Galicia.3.9. Correntes artístico-culturais do século XIX e XX en Galicia.3.10. A arte contemporánea en Galicia. Cronoloxía. Influencia, artistas, correntes e estudo de técnicas.3.11. As construccións populares en Galicia.3.12. Recursos patrimoniais da comarca do Barbanza. Patrimonio inmaterial: costumes, lendas e tradicións. Escritores máis destacados.3.13. Museos e centros de interpretación e da arte na comarca do Barbanza. Outras manifestacións culturais.3.14. O Concello de Riveira: historia, patrimonio arqueolóxico, histórico-artístico, etnográfico e natural.3.15. Influencia da actividade pesqueira e do mar no desenvolvemento económico e social do concello de Riveira e parroquias. As construccións relacionadas. Riveira, a 19 de maio de 2010. O alcalde José Luís Torres Colomer